Δημήτρης Μαραμής

O **Δημήτρης Μαραμής** είναι Έλληνας συνθέτης και πιανίστας. Γεννήθηκε στην Αθήνα και σπούδασε πιάνο και σύνθεση στο Royal Welsh College of Music & Drama στη Μεγάλη Βρετανία και στο Αττικό Ωδείο στην Ελλαδα.

## Βιογραφικό
Ο Δημήτρης Μαραμής ξεκίνησε να συνθέτει πολύ νωρίς µουσική για το θέατρο, σε µεγάλες αλλά και πειραµατικές θεατρικές σκηνές και θεατρικούς οργανισμούς στη Βρετανία αρχικά κι έπειτα σε όλη την Ελλάδα, όπως το Εθνικό Θέατρο και το Κρατικό Θέατρο Βορείου Ελλάδος (ΚΘΒΕ), έχοντας γράψει μουσική για 44 παραστάσεις έως σηµερα ενώ έχει κάνει επιλεγµένες συνεργασίες στην τηλεόραση και τον κινηματογράφο.

Η εργογραφία του περιλαµβάνει µεγάλης έκτασης συνθέσεις, όπως την όπερα "**Ελευθέριος Βενιζέλος**" σε ανάθεση του Πολιτιστικού Συνεδριακού Κέντρου Ηρακλείου το 2023, τη λαϊκή όπερα "**Καπετάν Μιχάλης**" σε ανάθεση της Περιφέρειας Κρήτης / ΔΗΠΗΘΕ Κρήτης το 2021, τα ελληνικά μιούζικαλ "**Οι Στοιχειωμένοι**" σε ανάθεση του Μεγάρου Μουσικής Αθηνών το 2019 και "**Ερωτόκριτος**" σε ανάθεση της Εθνικής Λυρικής Σκηνής το 2017. 

Με το σύγχρονο ελληνικό μιούζικαλ "**Ερωτόκριτος"** το 2017, εγκαινίασε την **Εναλλακτική Σκηνή της Εθνικής Λυρικής Σκηνής** στο **Κ. Π. Ι. Σ. Νιάρχος**, υπογράφοντας μία από τις μεγαλύτερες επιτυχίες της. Μετά τις sold out παραστάσεις του έργου στην Εναλλακτική, ο "Ερωτόκριτος" παρουσιάστηκε στο **Ηρώδειο 2017, στο Μέγαρο Μουσικής Θεσσαλονίκης** **2018,** κι εγκαινίασε ως μουσικοθεατρικό έργο το **Πολιτιστικό Συνεδριακό Κέντρο Ηρακλείου το 2019.**

Το 2021 με τη δημιουργία δύο μεγάλης έκτασης έργων εκπροσώπησε δύο περιφέρειες της χώρας για τα 200 χρόνια από την Ελληνική Επανάσταση του 1821: την Περιφέρεια Στερεάς Ελλάδας με το λαϊκό ορατόριο "Παλιγγενεσία" και την Περιφέρεια Κρήτης / ΔΗΠΕΘΕ Κρήτης με τη λαϊκή όπερα "Καπετάν Μιχάλης".

Έχει συνθέσει το λαϊκό ορατόριο "**Παλιγγενεσία**" (Η επανάσταση στη Ρούμελη το 1821) για μουσικό σύνολο, χορωδία, τραγουδιστή και ηθοποιό σε ανάθεση της **Περιφέρειας Στερεάς Ελλάδας** το 2021, στο οποίο συμπεριλαμβάνονται πρωτότυπες μελοποιήσεις του Ύμνου εις την Ελευθερία του Διονύσιου Σολωμού και του Θούριου του Ρήγα καθώς και άλλων σημαντικών ποιημάτων και κειμένων για την επανάσταση στη Ρούμελη το 1821. Έχει επίσης γράψει τις συμφωνικές ωδές "**Νάματα και Ιάματα**" για σοπράνο, χορωδία και ορχήστρα σε ανάθεση του Δήμου Λαρισαίων το 2022, το "**Δειλινό και Άγιο Φως**" για σύνολο χάλκινων πνευστών και κρουστών, τραγουδιστή και ηθοποιό, σε ανάθεση του Δήμου Καρπενησίου/Περιφέρειας Στερεάς Ελλάδας το 2023 και τη "**Μουσική της Ροτόντας**" για φωνές και κουαρτέτο εγχόρδων σε ανάθεση του Κέντρου Πολιτισμού Περιφέρειας Κεντρικής Μακεδονίας το 2018.

Στις 5 Ιουλίου του 2024 ο Δημήτρης Μαραμής παρουσίασε σε πρώτη παγκόσμια εκτέλεση το **Κονσέρτο για Σαξόφωνο & Ορχήστρα** (Concerto for Alto Saxophone & Orchestra) στο Siming District Mass Culture and Art Activity Center στην πόλη Ξιαμέν (Xiamen) της Κίνας, με σολίστ τον Έλληνα δεξιοτέχνη σαξοφωνίστα Διονύση Ρούσσο και την Xiamen Philarmonic Orchestra υπό τη διεύθυνση του διεθνώς καταξιωμένου Κορεάτη μαέστρου Jin Hyoun Baek. Το έργο για σαξόφωνο και ορχήστρα ήταν αφιερωμένο στον ταλαντούχο σαξοφωνίστα σολίστ Διονύση Ρούσσο, ο οποίος ήταν και ο πρώτος ερμηνευτής του.

Έχει συνεργαστεί με όλους τους πολιτιστικούς οργανισμούς της Ελλάδας, έχει παρουσιάσει έργα του στο εξωτερικό: ΗΠΑ, Μεγάλη Βρετανία, Ισπανία, Ελβετία, Βέλγιο, Λουξεμβούργο και έχει κυκλοφορήσει επτά προσωπικούς δίσκους. Από το 2018 διατελεί καλλιτεχνικός διευθυντής του Φεστιβάλ Δελφών "Το Λάλον 'Υδωρ".

### Φεστιβάλ Δελφών "Το Λάλον Ύδωρ"
Το Φεστιβάλ Δελφών & έχει θεμελιωθεί από το 2018, ως µία πολιτιστική αμφικτυονία που αιμοδοτεί την καλλιτεχνική δραστηριότητα στην κεντρική Ελλάδα, αποτελώντας βασικό δίκτυο πολιτισµού και δρώµενων μεταξύ διαφορετικών πόλεων της

Φωκίδας µε πυρήνα τους Δελφούς. Το "Λάλον 'Υδωρ" διοργανώνεται από το Δίκτυο Δελφών και υποστηρίζεται από το Δήµο Δελφών, το Δήµο Δωρίδας, την Περιφέρεια Στερεάς Ελλάδας, το Υπουργείο Πολιτισμού καθώς επίσης και ιδιώτες χορηγούς.

## Κινηματογράφος & Τηλεόραση
'Εχει συµµετασχει σε επιλεγµένες παραγωγές στον κινηµατογραφο και την τηλεόραση, ξεκινώντας το 2008 µε τη σύνθεση της μουσικής για την µικρού µήκους ταινία του Απόστολου Δοξιαδη "LOGICOMIX", ενώ την αμέσως επόµενη χρονιά συνεργάστηκε με τον σκηνοθέτη ανιµατέρ Αρίσταρχο Παπαδανιήλ για την πρώτη ελληνική εκπαιδευτική σειρά κινουµένων σχεδίων "'Ενα Γράµµα μία Ιστορία". Την ίδια χρονιά, έγραψε τη µουσική της µεγάλου µήκους ταινίας "Το Μαύρο Λιβάδι" του Βαρδή Μαρινάκη.

Τρία χρόνια αργότερα, το 2012, επέστρεψε στον κινηµατογράφο µε την ταινία µικρού μήκους "Άννα" του σκηνοθέτη Σπύρου Χαραλάµπους. Το 2020, εν µέσω καραντίνας, συνέθεσε τη µουσική για την εκποµπή "Πλάνα με ουρά" της δηµοσιογράφου Τασούλας Επτακοίλη σε σκηνοθεσία Παναγιώτη Κουντουρά για την ΕΡΤ και το 2022 έγραψε τη µουσική για την ταινία| ντοκυµαντέρ "Η µητέρα του σταθµού" της Κωστούλας Τωμαδάκη.

## Βραβεία
Ο Δημήτρης Μαραμής έχει βραβευτεί για τη µουσική του στο θέατρο. Το 2012 βραβεύτηκε για την παράσταση "Ερωτόκριτος" σε σκηνοθεσία του Στάθη Λιβαθινού στο Θέατρο Ακροπόλ, από τα Βραβεία Αθηνοράµατος, πέντε χρόνια αργότερα, το 2017 βραβεύτηκε για την παράσταση "Τρίτο Στεφάνι" σε σκηνοθεσία του Θανάση Παπαγεωργίου στο ΚΘΒΕ από τα "Κορφιάτικα" βραβεία και ένα χρόνο µετά, το 2018, βραβεύτηκε για την παράσταση "Ερωτόκριτος το Μιούζικαλ" σε σκηνοθεσία του Κωνσταντίνου Ρήγου, στην Εθνική Λυρική Σκηνή (ΕΛΣ) και στο Μέγαρο Μουσικής Θεσσαλονίκης (ΟΜΜΘ) από τα βραβεία "Kulturosupa", ενώ το 2023 στα ίδια βραβεία ήταν και πάλι υποψήφιος για τη μουσική του στην παραγωγή του ΚΘΒΕ "Γκάρης το μιούζικαλ" σε σκηνοθεσία Τάσου Πυργιέρη.

## Προσωπική δισκογραφία

## Συμμετοχές σε δίσκους

## Εργογραφία / Αναθέσεις

## Θέατρο

## Σημαντικότερες συναυλίες

* Ωδείο Ηρώδου του Αττικού, 2017 
* Ρωμαϊκό Ωδείο Πάτρας, 2017
* Ρωμαϊκό Ωδείο Κω,2017
* Βασιλικοί Τάφοι Βεργίνας, 2017
* Κηποθέατρο Ν. Καζαντζάκη, Ηράκλειο, 2017
* Μονή Λαζαριστών, Θεσσαλονίκη, 2017
* Κάστρο Ιωαννίνων, 2017
* Θέατρο Βράχων Βύρωνα "Μελίνα Μερκούρη", 2017
* Μέγαρο Μουσικής Θεσσαλονίκης (ΟΜΜΘ), 2016
* Αναγεννησιακό Φεστιβάλ Ρεθύμνου, 2015
* Στέγη Γραµµάτων και Τεχνών, 2015
* Metropolitan Room, Νέα Υόρκη, Η.Π.Α., 2013
* Symphony Space, Νέα Υόρκη, Η.Π.Α., 2013
* Cornell University, Ίθακα - Νέα Υόρκη, Η.Π.Α., 2013
* Montclair Art Museum, Νιού Τζέρσεϊ, Η.Π.Α., 2013
* Αναγεννησιακό Φεστιβάλ Ρεθύμνου, 2013 Sani Festival, Χαλκιδική, 2013
* Μέγαρο Μουσικής Θεσσαλονίκης (ΟΜΜΘ), 2013
* ΝΗ Madrid Eurobuilding Hotel µε τη Λίνα Ορφανός, Μαδρίτη, Ισπανία, 2011
* Θέατρο Παλλάς µε τον Μάριο Φραγκούλη, 2011
* 45ο Φεστιβάλ "Δηµήτρια", Θεσσαλονίκη, 2010
* 43o Φεστιβάλ "Δηµήτρια", Θεσσαλονίκη 2008
* Φεστιβάλ Λυκαβηττού µε τον Μάριο Φραγκούλη, Αθήνα, 2008
* Αρχαίο Θέατρο Φιλίππων µε τον Μάριο Φραγκούλη, 2006

## Εξωτερικοί σύνδεσμοι
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


Κατηγορία:Έλληνες συνθέτες
Κατηγορία:Έλληνες πιανίστες